CELEX: 62021CN0513
Language: mt
Date: 2021-08-19 00:00:00
Title: Kawża C-513/21 P: Appell ippreżentat fid-19 ta’ Awwissu 2021 minn DI mis-sentenza mogħtija mill-Qorti Ġenerali (Ir-Raba’ Awla Estiża) fid-9 ta’ Ġunju 2021 fil-Kawża T-514/19, DI v BĊE

24.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/6
            
         
      Appell ippreżentat fid-19 ta’ Awwissu 2021 minn DI mis-sentenza mogħtija mill-Qorti Ġenerali (Ir-Raba’ Awla Estiża) fid-9 ta’ Ġunju 2021 fil-Kawża T-514/19, DI v BĊE
      (Kawża C-513/21 P)
      (2022/C 37/10)
      Lingwa tal-kawża: l-Ingliż
      
         Partijiet
      
      
         Appellant: DI (rappreżentant(i L. Levi, avocate)
      
         Parti oħra fil-proċedura: Il-Bank Ċentrali Ewropew
      
         Talbiet
      
      L-appellant jitlob lill-Qorti tal-Ġustizzja jogħġobha:
      
                  —
               
               
                  tannulla s-sentenza appellata;
               
            
                  —
               
               konsegwentement tilqa’ t-talbiet tal-appellanti:
                              —
                           
                           
                              l-annullament tad-deċiżjoni tal-Bord Eżekuttiv tal-ECB tas-7 ta’ Mejju 2019 li timponi t-tkeċċija dixxiplinarja mingħajr avviż;
                           
                        
                              —
                           
                           
                              l-annullament tad-deċiżjoni tal-Bord Eżekuttiv tal-ECB tal-25 ta’ Ġunju 2019 li tirrifjuta li tiftaħ mill-ġdid il-proċeduri dixxiplinari wara l-għeluq tal-proċeduri kriminali;
                           
                        
                              —
                           
                           
                              fi kwalunkwe każ, il-kumpens għad-dannu morali sostnut mill-appellant evalwat ex aequo et bono fl-ammont ta’ EUR 20 000,00;
                           
                        
                              —
                           
                           
                              ir-rimbors tal-ispejjeż kollha.
                           
                        
            
                  —
               
               
                  tikkundanna lill-ECB għall-ispejjeż kollha tal-appell u kif ukoll dawk tal-ewwel istanza.
               
            
         Aggravji u argumenti prinċipali
      
      Is-sentenza appellata wettqet żball ta’ liġi meta ċaħdet l-ewwel motiv ibbażat fuq in-nuqqas ta’ kompetenza tal-awtur tal-miżuri kkontestati.
      Is-sentenza appellata wettqet żball ta’ liġi meta ċaħdet it-tieni motiv ibbażat fuq il-ksur tal-Artikolu 8.3.2 tar-Regolamenti tal-Persunal u tal-prinċipju ta’ ċertezza legali.
      Is-sentenza appellata wettqet żball ta’ liġi meta ċaħdet is-seba’ motiv ibbażat fuq il-ksur tad-dritt għall-preżunzjoni tal-innoċenza u tal-Artikolu 48 tal-Karta tad-Drittijiet Fundamentali tal-Unjoni Ewropea.
      Is-sentenza appellata wettqet żball ta’ liġi meta ċaħdet ir-raba’ motiv ibbażat fuq il-ksur tal-Artikolu 8.3.7 tar-Regolamenti tal-Persunal u l-ksur tal-prinċipju ta’ imparzjalità kif stabbilit fl-Artikolu 41 tal-Karta.
      Is-sentenza appellata wettqet żball ta’ liġi meta ċaħdet is-sitt motiv ibbażat fuq żbalji manifesti ta’ evalwazzjoni.